Inizi Kergelenn

Inizi Kergelenn a zo un enezeg e su Meurvor Indez. Unan eus Douaroù Aostral hag Antarktikel Frañs eo.

Dizoloet eo bet an inizi-se er  kantved gant ar moraer breton Erwan Jozef a Gergelenn a Drevareg.

Abaoe 1950 e talc'h ar Frañs un diazlec'h lojistikel, teknikel ha skiantel eno, e Port-aux-Français, gant ouzhpenn 100 den e-barzh.

 Douaroniezh 

7 215 km² a ya d'ober an enezeg, anezhi un enezenn vras — an Douar Bras (Grande Terre e galleg) — ha 300 enezenn hag enezennig bennak, tost-kenañ diouti. Un dornad enezegoù all a zo pelloc'hik evel an Inizi Koabrennek (îles Nuageuses) hag Inizi Leygues. Troc'h-diroc'h eo an aodoù gant plegoù-mor (ar Mor-bihan, baeoù (hini ar Valumetaerien, hini Choiseul, hini Gwaien...) hag oufoù niverus, hag ivez fjordoù. Menez Ross, ur menez-tan, eo al lec'h uhelañ (1 850 m).

An Douar Bras a zo dindan 6 675 km², ar pezh a ra 92 % eus an hollad: 150 km a hed a zo dezhañ a reter da gornaoueg, ha 120 km a norzh da su.

Loened ha plant
Bronneged
Olifant-mor ar su
Otarienn Antarktika
Loupard-mor
Delfin Commerson
Balum askellek
Balum reizh ar su

Spesadoù degaset
Evel alies e seurt degouezh ez int deuet da vezañ aloubus, hag ur walenn eta evit ar spesadoù brosezat.
Konikl
Razh du
Logod ti
Kazh
Dañvad
Mouflon Europa
Karv erc'h

 Gwelet ivez 
 Itron-Varia an Avelioù

 Liammoù diavaez 

 Lec'hiennoù ofisiel
 TAAF (Douaroù Aostral hag Antarktikel Frañs)
 IPEV (Ensavadur Polel Frañs - Paul Émile Victor)

Rummad:Inizi Meurvor Indez
Rummad:Inizi Kergelenn
Kergelenn